CELEX: 62015CN0511
Language: da
Date: 2015-09-25 00:00:00
Title: Sag C-511/15: Anmodning om præjudiciel afgørelse indgivet af Prekršajni Sud u Bjelovaru (Kroatien) den 25. september 2015 — Renata Horžić mod Privredna banka Zagreb og Bože Prka

25.1.2016   
            
            
               DA
            
            
               Den Europæiske Unions Tidende
            
            
               C 27/5
            
         Anmodning om præjudiciel afgørelse indgivet af Prekršajni Sud u Bjelovaru (Kroatien) den 25. september 2015 — Renata Horžić mod Privredna banka Zagreb og Bože Prka
   (Sag C-511/15)
   (2016/C 027/06)
   Processprog: kroatisk
   
      Den forelæggende ret
   
   Prekršajni Sud u Bjelovaru
   
      Parter i hovedsagen
   
   
      Sagsøger: Renata Horžić
   
      Sagsøgte: Privredna banka Zagreb og Božo Prka
   
      Præjudicielle spørgsmål
   
   
               1)
            
            
               Kan anvendelsen af loven [om forbrugerkredit] med tilbagevirkende kraft fortolkes og bedømmes udelukkende i henhold til denne lovs bestemmelser, og er en sådan anvendelse af loven [om forbrugerkredit] i overensstemmelse med EU-retten, særligt med artikel 30, stk. 1, i Europa-Parlamentets og Rådets direktiv 2008/48/EF af 23. april 2008 (1), der udtrykkeligt bestemmer, at dette direktiv ikke finder anvendelse på kreditaftaler, der er indgået før ikrafttrædelsen af den nationale lovgivning, som har gennemført direktivet i national ret?
            
         
               2)
            
            
               Kan straffebestemmelsen i artikel 26, stk. 1, nr. 28, i den kroatiske lov om forbrugerkredit inden for den ovennævnte ramme i henhold til direktivets artikel 23 og i lyset af overgangsbestemmelserne i direktivets artikel 30 fortolkes således, at de sanktioner, der er fastsat for overtrædelse af en national bestemmelse vedtaget på grundlag af det omhandlede direktiv ikke må anvendes på eventuelle overtrædelser i sammenhæng med kreditaftaler, der allerede eksisterer på datoen for gennemførelsen af de nationale gennemførelsesforanstaltninger?
            
         
      (1)  Europa-Parlamentets og Rådets direktiv 2008/48/EF af 23.4.2008 om forbrugerkreditaftaler og om ophævelse af Rådets direktiv 87/102/EØF (EUT L 133, s. 66).